Diari Oficial de la Generalitat Valenciana


Sumari del DOGV 4099, del 03-10-2001 (2001/9292)

ACORD de 27 de juliol de 2001, de la Comissió Territorial d'Urbanisme de València, relatiu al pla de reforma interior de millora amb delimitació de dues unitats d'execució i actuacions aïllades que donen al carrer de València.Senda del Carme de Náquera.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9292


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * València
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, relatiu al pla de reforma interior de millora amb delimitació de dues unitats d'execució i actuacions aïllades que donen al carrer de València'Senda del Carme de Náquera. [2001/F9292]
  
Vist l'expedient remés per l'Ajuntament de Náquera referit al pla de reforma interior de millora amb delimitació de dues unitats d'execució i actuacions aïllades que donen al carrer de València'Senda del Carme, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant la Resolució de l'Alcaldia de data 26 de gener de 2001. Una vegada transcorregut el corresponent període d'exposició publica (notificat mitjançant l'edicte municipal, per anunci en el Diari Oficial de la Generalitat Valenciana de data 9 de febrer de 2001 i en el diari Las Provincias de data 6 de febrer de 2001), es va aprovar provisionalment pel Ple de la corporació local en data 3 de maig de 2001.
  
Segon. El projecte consta de memòria informativa, memòria justificativa, plans d'informació i plans d'ordenació.
  
Tercer. L'objecte del present pla de reforma interior de millora és la urbanització d'una zona de sòl urbà no consolidada mitjançant una actuació integrada; per a això es delimiten dues unitats d'execució i es proposen diverses actuacions aïllades.
  
Així mateix s'augmenta l'amplària de determinats vials, i es modifica així l'ordenació detallada predefinida en les normes subsidiàries municipals.
  
La carretera VV-6044, de Burjassot a Torres Torres, propietat de la Diputació Provincial, discorre tangent al sector per la banda est.
  
Quart. S'ha sol·licitat informe al Servei de Vies i Obres de la Diputació de València.
  
En data 24 de juliol de 2001 es rep l'informe favorable de l'Àrea de Carreteres de la Diputació de València.
  
Cinqué. Náquera té les normes subsidiàries de planejament aprovades definitivament per la Comissió Territorial d'Urbanisme amb data 25 de juny de 1985.
  
Sisé. La Comissió Informativa de la Comissió Territorial d'Urbanisme de València, en sessió del 24 de juliol de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableixen els articles 45, 46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, a l'efecte del compliment del que preceptuen els articles 27 i 28 de la Llei Reguladora de l'Activitat Urbanística.
  
Tercer. En el pla de reforma interior es delimiten dues unitats d'execució que tenen els números següents:
  
NÁQUERA -PRI C/VALÈNCIA- UE núm. 1 UE núm 2
  
SUP. TOTAL (m²) 21.567,60 16.032,40
  
Índex d'edificabilitat bruta (IEB) -m²t/m²s- 0,74 2,63
  
Xarxa viària (RV+AV) -m²s- 5.537,66 4.825,11
  
Total sòl dotacional (SD) -m²s- 5.537,66 4.825,11
  
Sòl parcel·les privades edificables -m²s- 16.029,94 11.207,29
  
Índex de sòl dotacional (ISD) -m²dot/m²s- 0,2568 0,3010
  
ISD / IEB -m²s/m²t- 0,3470 0,1144
  
Repercussió per m² parcel·la -m²s/m²p- 0,3455 0,4305
  
Aquestes unitats coincideixen amb àrees de repartiment distintes que disposen dels següents aprofitaments tipus 0,74 m²t/m²s i 2,63 m²t/m²s respectivament.
  
Aquesta diferència important pel que fa a aprofitaments té el seu fonament en la diferent tipologia que sobre cada àrea es planteja ?edificació oberta/entre mitgeres?.
  
A més el projecte planteja set actuacions aïllades on s'inclouen les superfícies de parcel·les edificables i la superfície de l'àmbit viari basada en la cessió de 9 metres de vial per tota la longitud de l'amplària de la façana.
  
Quart. Les determinacions contingudes en el pla de reforma interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B) de la Llei Reguladora de l'Activitat Urbanística, en relació amb l'article 10.A), per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 27 de juliol de 2001, acorda:
  
Aprovar definitivament el pla de reforma interior amb delimitació d'unitats d'execució i actuacions aïllades del carrer de València'Senda del Carme del municipi de Náquera.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2001.- El secretari de la Comissió Territorial d'Urbanisme: José Manuel Palau Navarro.